

ROMÂNIA

ORAŞ BOLDEŞTI – SCĂENI
CONSILIUL LOCAL


HOTĂRÂRE
- privind acordarea unui mandat special domnului viceprimar al oraşului Boldeşti-Scăeni Dincă Florin-Ionuţ, pentru a vota Statutul actualizat al Asociaţiei de Dezvoltare Intercomunitară „Ţinutul vinului”

Având în vedere:
- Referatul de aprobare, înregistrat sub nr.19842/24.10.2022 prin care viceprimarul oraşului Boldeşti – Scăeni, în calitate de consilier local, propune acordarea unui mandat special pentru a vota în cadrul Adunării Generale a Asociaţiei de Dezvoltare Intercomunitară „Ţinutul vinului”, Statutul actualizat al Asociaţiei;
- raportul de specialitate întocmit de compartimentul de resort, înregistrat sub nr. 19941/25.10.2022;
- Adresele nr. 45/12.10.2022 şi nr. 71/19.10.2022 din partea Asociaţiei de Dezvoltare Intercomunitară „Ţinutul vinului”, precum şi Statutul asociaţiei anexat;  
- Hotărârea Consiliului Local al oraşului Boldeşti-Scăeni, nr. 55/29.03.2022, privind asocierea oraşului Boldeşti-Scăeni cu unele unităţi administrative-teritoriale în vederea constituirii Asociaţiei de Dezvoltare Intercomunitară “Ţinutul vinului”;
- Dispoziţia primarului nr. 632/1.09.2022 privind delegarea calităţii de reprezentant al oraşului Boldeşti-Scăeni în Adunarea generală a Asociaţiei de Dezvoltare Intercomunitară „Ţinutul Vinului” domnului Dincă Florin - Ionuţ, viceprimarul oraşului Boldeşti-Scăeni;
- avizul secretarului general al orașului Boldești-Scăeni, înregistrat sub nr.19942/25.10.2022;
- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul art. 89, art.129 alin. (2) lit. e) şi alin. (9) lit. c), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ,

Consiliul Local al oraşului Boldeşti-Scăeni, întrunit în şedinţa ordinară la data de 25.10.2022, adoptă prezenta hotărâre:

Art.1. Se acordă mandat special domnului Dincă Florin-Ionuţ, viceprimar al oraşului Boldeşti-Scăeni, în calitate de reprezentant al oraşului, să voteze în numele şi pe seama oraşului Boldeşti-Scăeni, în cadrul Adunării Generale a Asociaţiei de Dezvoltare Intercomunitară „Ţinutul Vinului”, Statutul actualizat al Asociaţiei în forma prevăzută în anexa, care face parte integrantă din prezenta hotărâre.






	Art.2. Prezenta hotărâre se va comunica Asociaţiei de Dezvoltare Intercomunitară „Ţinutul Vinului” şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


             PREŞEDINTE DE ŞEDINŢĂ,                                        
                     SIMON PETRU
                                                                                      CONTRASEMNEAZĂ
                                                                                      SECRETAR GENERAL,
                                                                                     TUDOR FLORINA-NELI

